# ANEXA 1

# DECIZIE DE FINANȚARE

# -Condiții Specifice-

# (a) GRAFICUL DE DEPUNERE A CERERILOR DE RAMBURSARE A CHELTUIELILOR

|  |  |  |  |  |  |
| --- | --- | --- | --- | --- | --- |
| **Nr. cererii** | **Tipul cererii** | **Perioada de referință a cererii** | | **Data estimată de transmitere a cererii către AM (zz/ll/an)\*\*\*\*** | **Valoare eligibilă estimată aferentă cererii**  **(lei)** |
| **de la data de ........….... (zz/ll/an)\*\*** | **până la data de.............. (zz/ll/an)\*\*\*** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| ...n |  |  |  |  |  |
| TOTAL | - | - | - | - |  |

Totalul ultimei coloane va fi egal cu valoarea eligibilă a deciziei de finanțare.

\* Beneficiarul are obligația de a actualiza graficul conform Anexei la Hotărârea Guvernului nr.93/2016 - Norme metodologice de aplicare a prevederilor Ordonanţei de Urgenţă a Guvernului nr.40/2015 privind gestionarea financiară a fondurilor europene pentru perioada de programare 2014-2020.

\*\* Pentru prima cerere de rambursare, este data de la care începe perioada de implementare a proiectului, conform alin.(2) art.2 din Condiții generale.

\*\*\* Pentru ultima cerere de rambursare, este data până la care este prevăzută perioada de implementare a proiectului, conform alin.(2) art.2 din Condiții generale.

\*\*\*\* Se va estima ca data calendaristică.

# (b) CONDIȚII DE RAMBURSARE ȘI PLATĂ A CHELTUIELILOR

1. Beneficiarul are obligaţia de a depune la Autoritatea de Management cereri de rambursare pentru cheltuielile efectuate utilizând sistemul informatic MySMIS 2014, în termen de maximum 3 luni de la efectuarea acestora conform graficului de rambursare a cheltuielilor.
2. În termen de maximum 20 de zile lucrătoare de la data depunerii de către beneficiar la Autoritatea de Management, a cererii de rambursare întocmite conform deciziei de finanţare, Autoritatea de Management autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care Autoritatea de Management dispune de resurse în conturile sale. În termen de maxim 3 zile lucrătoare de la aprobarea cererii de rambursare, Autoritatea de Management va transmite Beneficiarului Scrisoarea de Informare a Beneficiarului
3. Pentru depunerea de către beneficiar a unor documente adiţionale sau clarificări solicitate de Autoritatea de Management , termenul de 20 de zile lucrătoare prevăzut la alin. (2) poate fi întrerupt fără ca perioadele de întrerupere cumulate să depăşească 10 zile lucrătoare.
4. Prin excepţie de la prevederile alin. (2), notificarea beneficiarului privind plata cheltuielilor autorizate, în cazul aplicării unor reduceri procentuale de către Autoritatea de Management în conformitate cu art. 6 alin. (3) din Ordonanța de Urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare.aprobată cu modificări şi completări prin Legea nr. 142/2012 se va realiza în termen de maximum 10 zile lucrătoare de la efectuarea plăţii.
5. În cazul ultimei cereri de rambursare a proiectului, termenul prevăzut la alin. (2) poate fi prelungit cu durata necesară efectuării tuturor verificărilor procedurale specifice autorizării plăţii finale, fără a depăşi însă 90 de zile.
6. Nedepunerea de către beneficiar a documentelor sau clarificărilor solicitate atrage respingerea parţială sau totală, după caz, a cererii de rambursare. În cazul în care sumele aferente acestor documente sau clarificări nu pot fi individualizate, Autoritatea de Management va respinge cererea de rambursare în totalitate.
7. Sumele reprezentând rambursarea cheltuielilor eligibile efectuate se gestionează de către beneficiar, care are calitatea de instituţie publică, prin conturi de venituri bugetare ale bugetelor din care acesta este finanţat, deschise la solicitarea acestuia, la unităţile Trezoreriei Statului, pe codurile de identificare fiscală al instituţiei publice respective.
8. După autorizarea cheltuielilor de către Autoritatea de Management , conform legislaţiei Uniunii Europene şi celei naţionale, sumele din fonduri europene cuvenit a fi rambursate beneficiarilor prevăzuţi la art. 6 alin. (1)-(5) şi art. 7 din Ordonanța de Urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare, conform deciziei de finanţare, se virează de către Autoritatea de Management în conturile de venituri ale bugetelor din care a fost finanţat proiectul respectiv.
9. După autorizarea cheltuielilor de către Autoritatea de Management, conform legislaţiei Uniunii Europene şi celei naţionale, sumele cuvenit a fi rambursate altor beneficiari decât cei prevăzuţi la art. 6 alin. (1)-(5) şi art. 7 din Ordonanța de Urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare, conform deciziei de finanţare, se virează de către Autoritatea de Management în conturile indicate în deciziei de finanţare/cererea de rambursare, deschise în sistemul Trezoreriei Statului sau la instituţii de credit, în funcţie de opţiunea acestora.
10. Conturile de venituri bugetare care se deschid la unităţile Trezoreriei Statului pe numele beneficiarului, în calitate de instituţii publice, în funcţie de bugetul prin care se finanţează proiectul, inclusiv pe numele ordonatorilor principali de credite prevăzuţi la art. 6 alin. (2)-(4) din Ordonanța de Urgență a Guvenrului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare, sunt cele menționate la art. 39 din Anexa la Hotărârea Guvernului nr. 93/2016 - Normele metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.
11. Transferul fondurilor se va efectua în lei în următorul cont:

Cont pentru cerere de rambursare

cod IBAN: ……………………

Titular cont: ………………………….

Denumire/adresa Trezoreriei/: ……………………………

1. Data de la care cheltuielile efectuate de Beneficiar pot fi solicitate spre rambursare este data intrării în vigoare a prezentei Decizii. Cheltuielile efectuate înainte de data intrării în vigoare a prezentei Decizii, însă nu mai devreme de data prevăzută la art.2 alin (2) al Condiţiilor generale din Decizia de Finanțare, sunt considerate eligibile dacă sunt efectuate în cadrul Proiectului şi respectă regulile naţionale şi europene de eligibilitate, conform reglementărilor în vigoare.
2. Cererile de rambursare transmise de Beneficiar conțin doar cheltuieli plătite de Beneficiar. Data plăţii se consideră data debitării contului bancar al Beneficiarului.
3. Fiecare cerere de rambursare transmisă de Beneficiar trebuie să reflecte separat pentru fiecare an calendaristic cheltuielile efectuate.
4. Beneficiarul are obligaţia de a transmite raportul de progres trimestrial.
5. Beneficiarul proiectului are obligația să ţină o evidenţă contabilă distinctă pentru proiect, folosind conturi analitice dedicate.
6. Beneficiarul instituţie publică finanţată integral din bugetul de stat care implementează proiectul, înregistrează în conturi în afara bilanţului rambursările de cheltuieli aferente fondurilor europene, pe baza notificărilor primite de la Autoritatea de Management pentru Programul Operațional conform alin. (2).
7. În vederea efectuării reconcilierii contabile dintre conturile contabile ale Autoritatății de Management şi cele ale beneficiarului/liderului de parteneriat pentru operaţiunile gestionate în cadrul proiectului, beneficiarul are obligaţia transmiterii lunare, până la data de 20 a lunii curente, a Formularului nr. 10 - Notificare cu privire la reconcilierea contabilă, prevăzut în anexa nr. 10 la Hotărârea Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, din care să rezulte sumele primite de la Autoritatea de Management şi cele plătite acesteia, conform prevederilor din decizia de finanţare.

# (c) CONDIȚII AFERENTE PROGRAMULUI OPERAȚIONAL

**Valoarea deciziei**

1. Prin excepție de la prevederile alin. (1) art.3 – Valoarea Deciziei din Condiții generale, bugetul proiectelor finanțate din Programul Operațional Ajutorarea Persoanelor Dezavantajate 2014-2020 poate fi majorat, față de valoarea aprobată prin cererea de finanțare, numai în cazuri bine justificate, cu condiţia aprobării Autorităţii de Management . Această modificare va constitui obiectul unui act adiţional la Decizie.

**Eligibilitatea cheltuielilor**

1. Aprobarea proiectului și semnarea Deciziei de finanțare de către AM nu reprezintă o confirmare a eligibilității cheltuielilor, aceasta urmând a fi stabilită în urma procesului de verificare a modului de utilizare a fondurilor de către Beneficiar.
2. Orice cheltuială efectuată după expirarea perioadei de implementare a Proiectului prevăzute la art. 2 alin (2) din Condiții generale, va fi suportată de către Beneficiar.
3. Prin excepție de la prevederile art. 3 din Deciziei de finanţare – Condiţii Generale, în cazul în care, la finalizarea perioadei de implementare a Proiectului, pentru tipurile de cheltuieli menționate la alin.(1) de mai sus, valoarea totală eligibilă validată de AM este mai mică decât valoarea totală eligibilă contractată, procentul de decontare va fi raportat la valoarea totală eligibila validată de AM.
4. In completarea art. 4 alin. (2) din Deciziei de finantare - Conditii generale, cheltuielile aferente prezentului Proiect, pot fi considerate eligibile cu condiţia ca acestea să fie cuprinse şi în Anexa 2 (a) – Bugetul proiectului (Buget – Activități și cheltuieli).
5. Cheltuielile considerate eligibile pot fi reconsiderate neeligibile sau/și se pot aplica corecţii financiare, în orice moment al implementarii proiectului si ulterior finalizării perioadei de implementare, în situaţia detectarii ulterioare a unor abateri de la regulile de eligibilitate a cheltuielilor / nereguli / fraude, constatate ca urmare a verificarii / reverificarii cererilor de rambursare sau/si stabilirii in titluri de creanta, conform legii.
6. Astfel de situații pot interveni ca urmare a confirmării unei sesizări de neregulă/ fraudă din rapoartele Autorității de Audit, DLAF, OLAF, CE, alte organisme abilitate, sau, după caz, ca urmare a unor sesizări / autosesizari depuse în condiţiile legii, precum şi a autosesizării responsabililor din cadrul autorităţilor, în aplicarea art. 3 şi următoarele (privind activitatea de prevenire a neregulilor) din OUG 66/2011.

**Rambursarea / plata cheltuielilor**

1. Finanțarea va fi acordată Beneficiarului, ca urmare a cererilor de rambursare, elaborate în conformitate cu prevederile legale si contractuale si transmise catre AM conform *Anexa 1 (a) - Graficul estimativ de transmitere a cererilor de rambursare a cheltuielilor.*
2. Pentru cererile de rambursare (cereri de rambursare intermediare, cererea de rambursare finală), beneficiarii vor atașa documentele justificative (lista orientativa):
3. Cererea de rambursare;
4. Raportul Tehnic

(c) evidenţa cheltuielilor;

(d) ordin de plată/ borderou virare in cont de card (salarii, onorarii, subvenţii, premii, deplasări);

(e) extras de cont din care sa rezulte viramentele (salarii, onorarii, subventii, premii, deplasari)

(f) Documente care atestă efectuarea plăților;

(g) Evidenţa cheltuielilor generata de sistemul electronic aplicabil programului;

(h) Alte documente justificative relevante, tehnice şi financiare conform Instructiunilor emise de DG PECU;

**Alte obligații ale beneficiarului specifice Programului Operațional Ajutorarea Persoanelor Dezavantajate 2014-2020**

1. Beneficiarii au obligația de a transmite la Autoritatea de Management copii după dosarele procedurilor de achiziție publică, în termen de maximum 5 zile lucrătoare de la data semnării contractelor de achiziții publice, în vederea efectuării verificării acestora de către Autoritatea de Management . Prin excepție, dosarele achizițiilor aferente contractelor subsecvente încheiate în baza acordurilor cadru, pe parcursul unei luni calendaristice se vor transmite, cumulat, în primele cinci zile lucrătoare ale lunii imediat următoare. În cazul achizițiilor directe, documentele achizițiilor efectuate într-o lună calendaristică se vor transmite, cumulat, în primele cinci zile lucrătoare ale lunii imediat următoare. În termen de 5 zile lucrătoare de la data finalizării verificării, Autoritatea de Management notifică Beneficiarul cu privire la rezultatul verificării.
2. Beneficiarul are obligaţia de a respecta instrucțiunile emise conform legii de Autoritatea de Management .
3. Beneficiarul se obligă să nu înstrăineze obiectele/bunurile, fie ele mobile sau imobile până la finalul perioadei prevăzută la art. 2, alin. (4) din Condiții generale.

**Alte drepturi și obligații ale Autorității de Management**

1. În cazul în care Autoritatea de Management a luat la cunoștință de modificări care fac ca proiectul să fie neeligibil, după verificarea și constatarea acestor modificări, Autoritatea de Management sistează finanţarea nerambursabilă și reziliază Decizia de Finanțare, iar sumele acordate până în acel moment se vor recupera în conformitate cu legislaţia naţională.
2. Urmare verificărilor, Autoritatea de Management declară neeligibile cheltuielile efectuate cu nerespectarea prevederilor legale în vigoare, inclusiv în situația în care acestea au fost cuprinse în Decizia de Finanțare, actele adiționale și/sau notificările transmise de către Beneficiar și avizate de către AM, pe toată durata de valabilitate a Deciziei.
3. AM îşi rezervă dreptul de a diminua corespunzător finanţarea acordată, în situaţia în care indicatorii Proiectului prevăzuţi în Cererea de finanţare sunt neîndepliniţi, conform anexei Corelare indicatori – buget la Cererea de finanțare aprobată, proporțional cu gradul de neîndeplinire a acestora, conform procedurilor specifice și a legislației în vigoare incidente.

**Dreptul de proprietate/utilizare a rezultatelor și echipamentelor**

1. Proprietatea, titlurile şi drepturile de proprietate intelectuală şi industrială privind rezultatele Proiectului, raportările şi alte documente legate de acesta vor rămâne Beneficiarului. Beneficiarul va acorda AM dreptul de a utiliza gratuit şi după cum consideră necesar toate documentele rezultate în urma Proiectului, oricare ar fi forma acestora, dacă nu se încalcă drepturile existente de proprietate industrială şi intelectuală.
2. Beneficiarul se obligă să menţină destinaţia bunurilor şi/sau echipamentelor achiziţionate si lucrările efectuate în cadrul Proiectului pe o perioada de cel puţin 3 (trei) ani după finalizarea perioadei de implementare a Proiectului.
3. Pentru bunurile şi/sau echipamentele achiziţionate şi lucrările efectuate în cadrul Proiectului, pentru care Beneficiarul nu demonstrează respectarea prevederilor alin. (17) precedent, Beneficiarul se obligă să restituie către AM, in condiţiile şi în termenul stabilit de AM, contravaloarea acestora.

**Modificarea Deciziei de Finanțare**

1. AM și beneficiarul au dreptul, pe durata îndeplinirii prezentei Decizii de Finanțare, de a conveni modificarea Anexelor acestuia, prin act adiţional, cu excepţia situațiilor aplicabile întocmirii unei notificări/ informări.
2. Beneficiarul poate efectua cheltuieli în condițiile modificate prevăzute în notificare sau în propunerea de modificare prin act adițional, dar le poate solicita la rambursare numai după intrarea în vigoare a notificării/actului adițional.
3. În cazul în care propunerea de modificare trimisă de Beneficiar nu este aprobată de AM sau în cazul în care actul adițional nu se semnează, cheltuielile efectuate de beneficiar conform propunerii de modificare nu vor fi considerate eligibile de către AM.
4. În completare la alin.(7) al art. 9 – Modificări și completări din Condiții generale, beneficiarul poate transmite Autorității de Management notificări privind:
   1. modificarea informațiilor privind ”Resursele umane implicate” din cererea de finanțare, cu respectarea cerințelor din Ghidul solicitantului;
   2. modificarea achizițiilor publice din cererea de finanțare, cu condiţia ca aceste modificări să nu afecteze valoarea totală și valoarea totală eligibilă a proiectului, așa cum sunt prevăzute la art.3 alin.(1) din Condițiile generale, și/sau perioada de implementare şi să respecte prevederile legislației naționale și europene în vigoare;
   3. modificarea informațiilor privind “Localizarea proiectului” din cererea de finanțare;
   4. modificări ale Anexei Corelare indicatori – buget la Cererea de finanțare, cu încadrarea în valoarea totală eligibilă a proiectului, așa cum este prevăzută la art.3 alin.(1) din Condițiile generale, și fără a modifica ținta indicatorilor.
5. În aplicarea art. 9, alin. (8) din Condiții generale, în cazul proiectelor finanțate din Programul Operațional Ajutorarea Persoanelor Dezavantajate 2014-2020, notificarea va produce efecte juridice din data la care Autoritatea de Management comunică beneficiarului că acceptă notificarea dacă aceasta intervine înainte de a 11-a zi de la data înregistrării la AM.
6. În cazul în care, pe perioada de implementare a Proiectului, se înregistrează economii constând în diferențe între valoarea estimată a procedurilor de achiziție și valoarea atribuită, acestea se pot utiliza în scopul implementării Proiectului, cu acordul prealabil al AM, și fără a afecta obiectivul Proiectului, prin act adițional cu respectarea Condițiilor generale și specifice.
7. AM poate modifica/completa, prin notificare, următoarele documente care fac parte integrantă din Decizia de Finanțare:
8. Anexa 1(b) – Condiții de rambursare și plată a cheltuielilor;
9. Anexa 3 – Măsuri de informare și publicitate;
10. Anexa 4 – Monitorizarea și raportarea.

**Conflictul de interese**

1. Pentru a evita orice conflict de interese între părţi, acestea se obligă să întreprindă toate diligenţele necesare şi să se informeze reciproc, în termen de maxim 5 (cinci) zile lucrătoare de la luarea la cunoştinţă, în legătură cu orice situaţie care dă sau este posibil să dea naştere unui astfel de conflict.
2. AM verifică aceste situaţii şi ia măsurile necesare, conform prevederilor legislației naționale și europene incidente, dacă este cazul.

**Dezangajare**

1. În conformitate cu prevederile art.12, alin. (2) din Ordonanța de Urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020, în scopul utilizării eficiente a fondurilor publice, Autoritatea de Management dezangajează fondurile rămase neutilizate în urma atribuirii şi/sau finalizării contractelor de achiziţie publică aferente Deciziei de Finanţare, în condiţiile legii.
2. Prin excepție de la prevederile art. 3 din Decizia de finanţare – Condiţii Generale, în cazul în care, pe perioada de implementare a Proiectului, se înregistrează economii constând în diferențe între valoarea estimată a cheltuielilor care nu fac obiectul achizițiilor și valoarea prevăzută sau cheltuită, aceste economii se pot utiliza în scopul implementării Proiectului, cu condiția încheierii unui act adiţional la Decizia de Finanţare, fără a afecta obiectivele Proiectului.

**Încetarea Deciziei de Finanțare**

1. În cazul încetării Deciziei de Finanțare conform art.14, alin.(2) din Condiții generale, Beneficiarul are obligaţia restituirii finanţării acordate în termen de 10 zile lucrătoare de la încetarea Deciziei. Același termen se aplică și la încetarea în temeiul art.14, alin.(3), dacă există sume de recuperat. În cazul în care Beneficiarul nu va respecta acest termen i se vor percepe majorări de întârziere conform Codului de procedură fiscală în vigoare.